cyanic-selkie/wikianc huggingface dataset:
சந்திரரேகா
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம், சதுஸ்ருதி தைவதம் (த2) கைசிகி நிஷாதம் (நி2) ஆகிய சுரங்கள் வருகின்றன.
ஹா ஜி-வோன் (நடிகை)
ஹா ஜி-வோன் (하지원, Ha Ji-won) என்று அறியப்படும் ஜியோன் ஹே ரிம் (전해림, Jeon Hae-rim) தென் கொரியாவைச் சேர்ந்த நடிகை ஆவார். இவர் 1978 ஆம் ஆண்டு ஜூன் மாதம் 28 ஆம் தியதி பிறந்தவர். இவர் 2000 ஆண்டிலிருந்து நடித்து வருகிறார்.
சான்றுகள்
பகுப்பு:1978 பிறப்புகள்‎ பகுப்பு:வாழும் நபர்கள் பகுப்பு:தென் கொரிய நடிகைகள்‎
செரியலூர்
செரியலூர் (Seriyaloor) என்பது இந்தியாவில் தமிழ்நாட்டின் புதுக்கோட்டை மாவட்டத்தில் ஆலங்குடி வட்டத்தைச் சேர்ந்த ஒரு கிராமம் ஆகும். செரியலூர் ஆலங்குடியிலிருந்து 20 கி.மீ. தொலைவில் அமைந்துள்ளது. இதில் செரியலூர் இனாம், செரியலூர் செமீன் என இரண்டு ஊராட்சிகள் உள்ளன. இது விவசாயம் சார்ந்து வாழும் பகுதியாகும். இவ்வூரின் வணிகமயமாகத் திகழ்வது அருகில் உள்ள கீரமங்கலம் பேரூராட்சி ஆகும். இந்த ஊரில் மிகப்பெரிய மாரியம்மன் கோவில் ஒன்று அமைந்துள்ளது.
மேற்கோள்கள்
பகுப்பு:புதுக்கோட்டை மாவட்ட ஊராட்சிகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பழுப்பு தலை சிரிப்பான்
பழுப்பு தலை சிரிப்பான் (Brown-capped laughingthrush)(துரோகலோப்டெரான் ஆசுடெனி) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது பட்காய் மலைத்தொடரில் காணப்படுகிறது. இங்கு இதன் இயற்கை வாழ்விடம் மிதவெப்பமண்டல மற்றும் வெப்பமண்டல ஈரமான மலைக் காடுகள் ஆகும்.
மேற்கோள்கள்
பகுப்பு:வடகிழக்கு இந்தியப் பறவைகள் பகுப்பு:சிரிப்பான்கள்
பேயால் மந்தைக்கருப்பர் கோயில்
பேயால் மந்தைக்கருப்பர் கோயில் தமிழ்நாட்டில் புதுக்கோட்டை மாவட்டம், பேயால் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மந்தை கருப்பர் சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வனிதா இரத்னம் விருது
வணிதா இரத்னம் (Vanita Ratnam) விருது ஒவ்வொரு ஆண்டும் கேரள அரசின் பெண்கள் மற்றும் குழந்தைகள் மேம்பாட்டுத் துறை (முன்னர் சமூக நலத்துறை) சார்பில் சமூக சேவை, கல்வி, இலக்கியம், ஆளுகை, அறிவியல், கலை மற்றும் கலாச்சாரம், சுகாதாரம், ஊடகம், விளையாட்டு, நடிப்பு மற்றும் பெண்கள் அதிகாரம் உள்ளிட்ட துறைகளில் சிறந்து விளங்குகின்றன பெண்களுக்கு வழங்கப்படுகிறது. இந்த விருது தலா ரூபாய் 3 இலட்சம் ரொக்கப் பரிசைக் கொண்டது. இந்த விருது, டிசம்பர் 2013இல் நிறுவப்பட்டு, 2014 முதல் வழங்கப்படுகிறது
பெறுநர்கள்
2017ஆம் ஆண்டிற்கான விருதுகள் 11 ஆளுமைகளுக்காக 3 மார்ச் 2018 அன்று அறிவிக்கப்பட்டன. இவர்கள் ஒவ்வொருவரும் ₹300000 ரொக்கப் பரிசும், மேற்கோளும் பெற்றனர்.
விருது வழங்கல்
சர்வதேச மகளிர் தின கொண்டாட்டத்தின் ஒரு பகுதியாகத் திருவனந்தபுரத்தின் வி.ஜே.டி அரங்கில் ஏற்பாடு செய்யப்பட்டிருந்த விழாவில் கேரள முதல்வர் பினராயி விஜயன் 2017 மார்ச் 8ஆம் தேதி விருதுகளை வழங்கினார். இந்த விழாவிற்குச் சுகாதார மற்றும் சமூக நலத்துறை அமைச்சர் கே.கே.சைலாஜா தலைமை தாங்கினார். பெண்கள் மற்றும் குழந்தைகள் மேம்பாட்டிற்காக மாநில அரசு தனித் துறையை அமைத்த பின்னர் நடைபெறும் முதல் சர்வதேச மகளிர் தினம் இதுவாகும்.
வணிதா இரத்னம் விருதுகள் 2019
2017ஆம் ஆண்டிற்கான விருதுகளை 2020 மார்ச் 4ஆம் தேதி கேரள சுகாதார மற்றும் குடும்ப நலத்துறை அமைச்சர் கே.கே.சைலாஜா அறிவித்தார். இந்த விருது 5 ஆளுமைகளுக்கு வழங்கப்பட்டது. இவர்கள் ஒவ்வொருவருக்கும் ரூபாய் 100,000 ரொக்கப் பரிசும், மேற்கோளும் வழங்கப்பட்டது.
வெளி இணைப்புகள்
பகுப்பு:கேரளம்
உர்ஃப்
இசுலாமியச் சட்ட முறைமையுடன் ஒற்றுப்போகும் ஒரு சமூகத்தின் அறிவை அரேபிய இசுலாமியப் பொருளில் உர்ஃப் (Urf, العرف) என்கின்றனர்.
இசுலாமிய சட்டங்களில் முறையாக இந்த உர்ஃப இல்லாத போதும், சரியத் சட்டம் நபிகளின் காலகட்டத்தில் பின்பற்றப்பட்ட சில வழக்கங்களை தன்னுள் எடுத்துக்கொண்டுள்ளது. அபு யூசுப் அவர்களால் முதன்முதலில் அங்கீகரிக்கப்பட்ட உர்ஃப், பின்னர் அல்-சரக்சி என்பவரால் எதிர்க்கப்பட்டது.
எகிப்து போன்ற நாடுகளில், அதிகாரபூர்வ தாள்கள் இல்லாமல் செய்யப்படும் திருமணங்களை உர்ஃபி முறை என்பர். இம்முறையில் செய்யப்படும் திருமணங்களின் செல்லுபடி தன்மை இன்னுமும் முடிவாகவில்லை.
மேற்கோள்கள்
பகுப்பு:அரபு மொழிச் சொற்கள் பகுப்பு:இசுலாமியச் சட்டம்
குட்டைக் கிளி
குட்டைக் கிளி அல்லது கன்னிக்கிளி (Lories, lorikeets) என்பது சிறிது முதல் மத்திய அளவு வரையான மரங்களில் வாழும் கிளிகள் ஆகும். இவற்றின் தூரிகை முனை அமைப்பு நாக்கு பூக்களில் உள்ள மலர்த்தேன், பழங்கள் போன்றவற்றை உண்ண அமைந்துள்ளன. இவ்வினப் பறவைகள் ஒற்றைத்தொகுதிமரபு உயிரினத் தோற்றம் குழுவையும் கிளிக் குடும்பத்தையும் சேர்ந்தவை. பாரம்பரியமாக, இவை லொரினே (Loriinae) துணைக்குடும்பமான கருதப்பட்டன. ஆனால் சமீபத்தில் வேறு குழு குழுவாக கருதப்படுகின்றன. இவை பரவலாக ஆஸ்திரலேசியா பிரந்தியத்தில், குறிப்பாக தென் கிழக்கு ஆசியா, பொலினீசியா, பப்புவா நியூ கினி, கிழக்குத் திமோர், ஆத்திரேலியா ஆகிய இடங்களில், பிரகாசமான நிறங்களில் காணப்படுகின்றன.
வெளி இணைப்புகள்
பகுப்பு:கிளிகள்
டிராஃபிக் ராமசாமி (திரைப்படம்)
டிராஃபிக் ராமசாமி (Traffic Ramasamy) என்பது 2018 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும்.
இராஜ அரியரத்தினம்
இராஜ அரியரத்தினம் (15 சனவரி 1916 - 28 மே 1998) ஈழத்தின் பத்திரிகை ஆசிரியர், எழுத்தாளர். ஈழத்தின் சிறுகதை முன்னோடிகளுள் ஒருவர். ஈழகேசரி, ஈழநாடு, சிந்தாமணி ஆகிய பத்திரிகைகளில் ஆசிரியராக இருந்தவர்.
எழுத்துலகில்
ஆரம்பத்தில் இவர் ஆங்கிலப் பத்திரிகைகளுக்குக் கட்டுரைகள் எழுதி வந்தார். இவரது முதல் சிறுகதை "வயலுக்குப் போட்டார்" ஈழகேசரி பத்திரிகையில் 1945 ஆம் ஆண்டில் வெளிவந்தது. இதே கதை சிற்பி சரவணபவன் தொகுத்து வெளியிட்ட தொகுப்பில் "வெள்ளம்" என்ற பெயரில் வெளியிடப்பட்டது.
பத்திரிகை ஆசிரியர்
இராஜ அரியரத்தினம் 1941 ஆம் ஆண்டு முதல் 1958 ஆம் ஆண்டில் அப்பத்திரிகை மூடப்படும் வரையில் அதன் ஆசிரியராகப் பணியாற்றினார். 1950களின் ஆரம்பத்தில் தங்கப்பூச்சி என்ற பெயரில் ஈழகேசரியில் ஒரு தொடர் புதினத்தையும் எழுதினார். செருமானிய எழுத்தாளர் தோமசு மான் எழுதிய எழுதிய புதினம் ஒன்றை இவர் "மனவிகாரம்" என்ற தலைப்பில் சோனாசலம் என்ற புனைபெயரில் ஈழகேசரியில் எழுதினார். "அரியம்", அரியரத்தினம் சோனாசலம் போன்ற புனைபெயர்களிலும் இவர் எழுதினார். சோனாசலக் கவிராயர் என்ர பெயரில் கவிதைகளும் இவர் எழுதியுள்ளார்.
ஈழகேசரி பத்திரிகை மூலமாக கல்கி, பெரியசாமி தூரன் போன்றோர் இவருக்கு நண்பர்களாயினர். "கல்கி பிறந்தார்" என்ற நூலையும் எழுதி வெளியிட்டார்.
ஈழகேசரி மூடப்பட்ட பின்னர் யாழ்ப்பாணத்தில் இருந்து வெளியான ஈழநாடு பத்திரிகையில் இரண்டாண்டுகள் பணியாற்றி 1960 ஆம் ஆண்டில் கொழும்புக்கு இடம் பெயர்ந்தார். அங்கு சுயாதீனப் பத்திரிகை நிறுவனம் நடத்திய தினபதி நாளேட்டின் ஞாயிறு பதிப்பான சிந்தாமணி பத்திரிகையின் ஆசிரியராகப் பணியாற்றினார். அக்கால அரசியல் நெருக்கடியால் இப்பத்திரிகைக் காரியாலயம் அப்போதைய அரசால் மூடப்பட்டதை அடுத்து சிந்தாமணி பத்திரிகையும் நிறுத்தப்பட்டது.
மறைவு
இராஜ அரியரத்தினம் தமிழ்நாடு சென்றிருந்தபோது 1998 மே 28 இல் தனது 82வது அகவையில் சென்னையில் காலமானார்.
வெளி இணைப்புகள்
பகுப்பு:1916 பிறப்புகள் பகுப்பு:1998 இறப்புகள் பகுப்பு:ஈழத்து எழுத்தாளர்கள் பகுப்பு:இலங்கைப் பத்திரிகையாளர் பகுப்பு:இலங்கைத் தமிழ் ஊடகவியலாளர்கள் பகுப்பு:யாழ்ப்பாணத்து நபர்கள்
விஜயசாரங்க
விஜயசாரங்க இராகம் கருநாடக இசையில் பயன்படும் இராகங்களில் ஒன்றாகும். இது 58 ஆவது மேளகர்த்தா இராகமாகிய, "திசி" என்றழைக்கப்படும் 10 ஆவது சக்கரத்தின் 4 ஆவது மேளமாகிய ஹேமவதி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம், சதுஸ்ருதி தைவதம் (த2) கைசிகி நிஷாதம் (நி2) ஆகிய சுரங்கள் வருகின்றன.
மேற்கோள்கள்
பகுப்பு:ஹேமவதியின் ஜன்னிய இராகங்கள்
பாந்தா மாவட்டம்
பாந்தா மாவட்டம் (बांदा जिला) இந்தியாவின் உத்திரப்பிரதேச மாநில மாவட்டங்களில் ஒன்று. இதன் தலைநகரம் பாந்தா நகரம். இது சித்திரக்கூட பிரிவின் கீழ் புந்தேல்கண்ட் புவியியல் பகுதியில் அமைந்துள்ளது. வரலாற்று புகழ் மிக்க கலிஞ்சர் கோட்டை இம்மாவட்டத்தில் அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி பாந்தா மாவட்டத்தின் மொத்த மக்கட்தொகை 1,799,541. இது தோராயமாக காம்பியா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 265வது இடத்தில் உள்ளது. இந்த மாவட்டத்தின் மக்கட்தொகை அடர்த்தி 404 PD/sqkm. மேலும் பாந்தா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.06%. பாந்தா மாவட்டத்தின் பாலின விகிதப்படி 1000 ஆண்களுக்கு 863 பெண்கள் உள்ளனர். மேலும் பாந்தா மாவட்ட மக்களின் கல்வியறிவு விகிதம் 68.11%..
கொடிவேரி அணைக்கட்டு
கொடிவேரி அணைக்கட்டு (Kodiveri Dam) பவானிசாகர் அணையிலிருந்து வரும் ஆற்றின் குறுக்கே கட்டப்பட்டுள்ள தடுப்பணை ஆகும்.
அமைவிடம்
இந்தியாவின் தமிழ்நாடு மாநிலத்தில் உள்ள ஈரோடு மாவட்டத்தில் கோபிச்செட்டிப்பாளையம் வட்டத்திலுள்ள பெரியகொடிவேரியில் அமைந்துள்ளது. இந்த அணைக்கட்டு கோபிச்செட்டிப்பாளையத்திலிருந்து சுமார் 15 கிலோமீட்டர் தொலைவில்; சத்தியமங்கலம் செல்லும் சாலையில் அமைந்துள்ளது.
வரலாறு
1125ஆம் நூற்றாண்டில் ஊராளி செம்ப வேட்டுவர் செயங்கொண்ட சோழ கொங்காள்வானால்  கட்டப்பட்டது. கொடிவேரியில் பாறைகள் இல்லாததால் சத்தியமங்கலத்திலிருந்து 10 கி.மீ வடக்கே உள்ள கல்கடம்பூரில் (கம்பத்ராயன் மலையில்) இருந்து பாறைகள் வெட்டிக் கொண்டு வரப்பட்டன. கட்டுமானப் பணிகளுக்காக ஒடிஷா, கர்நாடகம், ஆந்திர மாநிலங்களில் இருந்து கல்வேலைகளில் தேர்ச்சிபெற்ற கல் ஒட்டர் (போய இன மக்களின் ஒரு துணை பிரிவு) சமூகத்தினர் வரவழைக்கப்பட்டனர்.
சுமார் 3 ஆண்டுகளில் அணை கட்டி முடிக்கப்பட்டது. அணையை திறக்க நாள் குறித்து, மன்னர் வருவதாக ஏற்பாடானது. ஆனால், திடீரென்று வெள்ளம் பெருக்கெடுத்து அணை முற்றிலும் அடித்துச் செல்லப்பட்டது. தகவல் மன்னருக்குச் சென்றது. அவர் மீண்டும் அணையைக் கட்ட உத்தரவிட்டார். அதன்படி சுமார் ஒன்றரை ஆண்டுகளில் மீண்டும் அணை கட்டப்பட்டது. மறுபடி யும் அணையைத் திறக்க மன்னர் வர விருந்த நிலையில் மீண்டும் வெள்ளம். இந்த முறை ஆயிரக்கணக்கான மக்கள் இறந்தார்கள்.
மிகுந்த மனவேதனை அடைந்த மன்னர், ''‘‘பண்ணாரி அம்மனும் நஞ்சுண்டேஷ்வரரும் நான் அவ்விடம் செல்வதை தடுக்கிறார்கள். இனிமேல் நானோ, என் குடும்பத்தினரோ அங்கே வர மாட்டோம்’’'' என்று சொல்கிறார். மேலும், மீண்டும் அணையைக் கட்ட உத்தரவிட்டவர், அணை கட்டி முடித்தவுடன் தகவல் தனக்கு வராமல் பார்த்துக்கொள்ளும்படி சொல்கிறார். அதன்படி மூன்றாவது முறையாக அணை கட்டி முடிக்கப்பட்டது. அதுதான் இன்றைக்கும் நிலைத்து நிற்கும் கொடி வேரி அணைக்கட்டு. அதன்படி 151 மீட்டர் நீளம், 30 அடி அகலத்தில் அணை கட்டப்பட்டது.
முதல் கருத்து
கொடிவேலி செடிகள் சூழ்ந்த ஓர் இடத்தில் தடுப் பணை கட்ட முடிவு செய்யப்பட்டது. அப்பெயர் மருவி கொடிவேரி என்று அழைக்கப்படுகிறது.
இரண்டாம் கருத்து
'கொடிவரி' என்னும் சொல் மருவி கொடிவேரி என்று அழைக்கப்படுகிறது. 'கொடிவரி' என்றால் வரிப்புலி என்ற பொருள்படும். இந்த அணை அமைந்த காட்டுப்பகுதியைச் சுற்றி புலிகள் பல வாழ்ந்ததால் இந்தப்பெயரால் அழைக்கப்படுகிறது.சிலப்பதிகாரத்தின் வஞ்சிக்காண்டத்தில் வரும் பாடலில் கொடுவரி பற்றி கீழ்க்கண்டவாறு குறிக்கப்படுகிறது.
"கொங்கர் செங்களத்துக் கொடுவரிக் கயற்கொடி"
பொருள்: கொங்குநாட்டின் ரத்தம் தோய்ந்த போர்க்களத்தில் போரிட்ட சோழர், புலி கொடியையும் (கொடுவரி); பாண்டியர், மீன் கொடியையும் (கயற்கொடி) போரில் தோல்வியுற்று விட்டுவிட்டு சென்றனர்.
ஆற்றிற்கு இணையாக வெட்டப்பட்ட கால்வாய்கள்
அணையின் வலதுப் பக்கத்தில் தடப்பள்ளி வாய்க்காலும், இடதுப் பக்கத்தில் அரசன்கோட்டை வாய்க்காலும் சுமார் 5 கி.மீ நீளத்துக்கு ஆற்றை ஒட்டியே வெட்டப்பட்டன. பிற்காலங்களில் பாசனம் பெருகப் பெருக தடப்பள்ளி வாய்க்கால் 26 கி.மீ வரையும் அரசன்கோட்டை வாய்க்கால் 42 கி.மீ வரையும் வெட்டப்பட்டன.
உலக ஆறுகள் பாதுகாப்பு விதிமுறைகளின்படி (Helsinki Rules), ஆனால், அன்றைக்கே தமிழ் முன்னோர்கள் இதனை கொடிவேரி அணைக்கட்டுப் பாசனத்தில் நடை முறைப்படுத்தியிருக்கிறார்கள்.
தடப்பள்ளி கால்வாயும் அரசன் கோட்டை கால்வாயும் ஆற்றை ஒட்டியே இருபுறமும் செல்கிறது. இதனால் ஆற்றின் நீரோட்டம் திசை திருப்பப்படுவதில்லை. மேலும், ஆற்றில் இருந்து கால்வாய்களுக்குச் செல்லும் தண்ணீர் வயல்களுக்குச் சென்று; அதன் கசிவு நீர் மீண்டும் வாய்க்கால் வழியாக ஆற்றுக்கு வந்துவிடும்.
அதாவது ஒரு பாசன நிலம் தனக்குத் தேவையானதுபோக மீதமிருக்கும் தண்ணீரை மீண்டும் ஆற்றுக்கு அனுப்பிவிடுகிறது. இதற்காகப் பாசன நிலங்களின் மட்டத்துக்கு ஏற்ப கால்வாய்கள் அமைக் கப்பட்டன.
மிகச் சிறந்த சிக்கன நீர் மேலாண்மை இது. இங்கிருந்து ஆற்றுக்கு கீழே 60 கி.மீ தொலைவில் இருக்கிறது காலிங்கராயன் அணைக்கட்டு.
மணல்போக்கி தொழில்நுட்பம்
சுரங்கத்துக்குள் கல்லால் ஆன நுட்பமான சல்லடை அமைப்புகள் மற்றும் கல்லால் செதுக்கப்பட்ட பல்வேறு வடிவமைப்புகள் செய்யப்பட்டிருக்கின்றன.
மணல் போக்கிகளைக் கரையில் இருந்தே மூடும் வகையில் சங்கிலியால் பிணைக்கப்பட்ட கதவுகள் அமைக்கப்பட்டன. இந்த மணல்போக்கிகள் மணலையும் சேற்றையும் உள்ளே இழுத்து மறுபக்க சுரங்கத்தின் துவாரம் அணைக்கு வெளியே தள்ளிவிடும். இதன் மூலம் அணையில் மணலும் சேறும் தங்கவில்லை. மேலும் இதன் வழியாக தண்ணீரும் வெளியேறாது என்பதும் இதன் தனி சிறப்பு. இதனால் அணையின் நீர் தூய்மையாக இருந்தது. அணை தன்னைதானே தூர் வாரிக்கொள்ளும் தொழில்நுட்பம் இது.
தகவல்கள்
தமிழ் திரைப்படங்கள் இங்கு பல காட்சிகளை படமெடுத்துள்ளனர். தமிழ் மொழித் திரைப்படமான சின்னத் தம்பியின் சில காட்சிகள் இங்கு படமாக்கப்பட்டன. இங்கு எமரால்டு விருந்தினர் விடுதி, சத்தியமங்கலம் சாலையில் உள்ளது. பவள மலை கோவிலில் திருமணங்கள் நடைபெறுகின்றன. பி. கே. ஆர் மகளிர் கல்லூரி மூன்று கிலோ மீட்டர் தொலைவில் அமைந்துள்ளது. கொடிவேரி அணைக்கட்டில் குளித்துவிட்டு சாப்பிட அங்கு மீன் உணவு சமைத்துத் தருகிறார்கள்.
மேற்கோள்கள்
பகுப்பு:ஈரோடு மாவட்டத்திலுள்ள அணைகள்
வே தீவு
வே தீவு (Weh island) (இந்தோனேசியா : புலாவ் வே) என்பது என்பது சுமத்ராவில் வடமேற்கில் அமைந்துள்ள செயற்படும் எரிமலைத் தீவாகும். பண்டா அச்சே நிலப்பரப்பில் இருந்து 45 நிமிடங்களில் வேகமான கப்பல் பயணத்திலும் அல்லது படகின் மூலம் 2 மணி பயணத்திலும் இந்த தீவை சென்றடையலாம். பிளிஸ்டோசின் யுகத்தில் கடைசி எரிமலை வெடிப்புக்கு பின் கடலால் பிரிக்கப்பட்டது. இத்தீவு அந்தமான் கடலில் அமைந்துள்ளது. இந்தோனேசியாவின் வடக்குத் திசையில் இதன் மிகப் பெரிய நகரமான சபாங் காணப்படுகிறது.
இந்த தீவு அதன் சுற்று சூழல் அமைப்பினால் பரவலாக அறியப்படுகின்றது. இந்தோனேசிய அரசாங்கம் தீவைச் சூழவுள்ள 60 சதுர கிலோமீட்டர் (23 சதுர மைல்) பரப்பளவை உள்நாட்டு மற்றும் கடலை வனவிலங்கு பாதுகாப்புப் பகுதியாக அறிவித்துள்ளது. பெரியவாய் சுறா எனப்படும் அரிய வகை சுறா இங்கு காணப்படுகிறது. அழி வாய்ப்பு கூடிய தத்தாப்ரினஸ் வல்ஹல்லே எனப்படும் தேரை இனம் இங்கு வாழ்கிறது. இத்தீவு பவளப்பாறைகள் மற்றும் பல்வேறு வகையான மீன்களுக்கு பெயர் பெற்றது.
புவியியல்
வே தீவு சுமத்ராவின் வடக்கு முனையிலிருந்து 15 கிலோமீற்றர் (9 மைல்) தொலைவில் அமைந்துள்ளது. இது 156.3 கிமீ 2 (60.3 சதுர மைல்) பரப்பளவை கொண்ட மலைப்பாங்கான தீவாகும். வே தீவின் உயர்ந்த சிகரமான ஆவிப்பிளப்பு எரிமலை 617 மீற்றர் (2,024 அடி) உயரமுடையது. பிளிஸ்டோசின் யுகத்தில் கடைசியாக நிகழ்ந்த எரிமலை வெடிப்பினால் மலை ஓரளவு இடிந்து விழுந்து கடலால் நிரப்பப்பட்டு ஒரு தனி தீவை உருவாக்கியதாக மதிப்பிடப்பட்டுள்ளது. சபாங் நகரத்திற்கு அருகில் 9 மீற்றர் (30 அடி) ஆழத்தில் கடற்பரப்பில் இருந்து நீருக்கடியில் ஆவித்துளைகள் வெளிப்படுகின்றன. பலோஹன் துறைமுகத்திலிருந்து மேற்கே  ஒரு மணி நேர பயணத்தில் அடையக் கூடிய கபாங் கடற்கரையில் (கபாங் என்பது ஒரு வகையான மரத்தின் பெயர்) நீருக்கடியில் ஆவித்துளைகள் வெளிப்படுகின்றன. மேலும் தீவின் காட்டுப்பகுதியில் எரிமலைக் கூம்பு காணப்படுகின்றது.
வே தீவைச் சூழ கிளா, ரூபியா, சியுலாகோ மற்றும் ரோண்டோ ஆகிய நான்கு தீவுகள் காணப்படுகின்றன. ரூபியா தீவு பவளப்பாறைகளை பார்வையிட ஏற்ற இடமாக அறியப்பட்டுள்ளது. சவூதி அரேபியா விற்கு பயணம் செய்வது கடல் வழியாக மட்டுமே சாத்தியமாக இருந்த போதிலும் ஹஜ் யாத்திரை காலத்தில் இந்தோனேசிய முஸ்லீம்களுக்கான தனிமைப்படுத்தப்பட்ட இடமாக ரூபியா பயன்படுத்தப்பட்டது.
சனத்தொகை
வே தீவு ஆச்சே மாகாணத்தின் ஒரு பகுதியாகும். 1993 ஆம் ஆண்டு சனத்தொகை கணக்கெடுப்பின்படி 24,700 மக்கள் வசிக்கின்றனர். சனத்தொகையில் பெரும்பான்மையானவர்கள் அச்செனிசுகள் மற்றும் மீதமுள்ளவர்கள் மினாங்க்க்பாவ், ஜாவானீஸ், படக் மற்றும் சீனர்கள் ஆவார்கள். தீவின் முதல் குடியேற்றம் எப்பொழுது நிகழ்ந்ததென்று தெரியவில்லை. அச்சே மாகாணத்தின் பகுதியாக இருப்பதால் ஷரியா சட்டம் பிரத்தியேகமாக நடைமுறைப்படுத்தப்பட்டுள்ளது. ஜாவானீஸ், படக் மற்றும் சீனர்களில் சில கிறிஸ்தவ மக்களும், பௌத்த மக்களும் வாழ்கின்றனர். 2004 ஆம் ஆண்டு திசம்பர் 26 அன்று ஏற்பட்ட சுனாமியில் இந்தோனேசியாவில் மட்டும் குறைந்தது 130,000 மக்கள் பலியானர்கள். வே தீவில் இதன் விளைவு ஒப்பீட்டளவில் சிறியதாக இருந்தாலும் பலியான மக்களின் எண்ணிக்கை சரிவர கணக்கிடப்படவில்லை.
பொருளாதாரம்
வே தீவின் பொருளாதாரத்தில் விவசாயம் ஆதிக்கம் செலுத்துகின்றது. கராம்பு மற்றும் தேங்காய் பிரதான விவசாயப் பொருட்களாகும். சிறிய அளவில் மீன்வளத்துறை செல்வாக்கு செலுத்துகின்றது. மீனவர்கள் வெடிப் பொருட்களையும், சயனைட் மீன் பிடித்தலையும்  அதிகளவில் பயன்படுத்துவதால் இந்தப்பகுதி 1982 ஆம் ஆண்டு முதல், இந்தோனேசிய அரசாங்கத்தால் வனவிலங்கு பாதுகாப்பு பகுதியாக அறிவிக்கப்பட்டுள்ளது. வனவிலங்கு பாதுகாப்பு பகுதியில் உள்நாட்டில் 34 சதுர கிலோமீற்றரும் (13 சதுர மைல்), கடற்பகுதியில் 26 சதுர கிலோமீற்றரும் (10 சதுர மைல்) உள்ளடங்கும்.
சபாங் பன்னாட்டு படகுத் திரளணி
2011 ஆம் ஆண்டில் செப்டம்பர் 13 முதல் 25 வரை சபாங் பன்னாட்டு படகுத் திரளணி நடைபெற்றது. இதில் ஆத்திரேலியா, அமெரிக்கா, இங்கிலாந்து, செருமனி, மலேசியா, சிங்கப்பூர், தாய்லாந்து மற்றும் ஆங்காங் நாட்டினர் பங்கு கொண்டார்கள்.
சான்றுகள்
பகுப்பு:இந்தோனேசியாவின் தீவுகள் பகுப்பு:இந்தோனேசியாவின் மலைகள் பகுப்பு:எரிமலைத் தீவுகள்
கோபாலகிருஷ்ண அடிகா
கோபாலகிருஷ்ண அடிகா தற்கால கன்னட இலக்கியத்தில் சிறந்து விளங்கும் கன்னடக் கவிஞரும் எழுத்தாளரும் ஆவார்.
சான்றுகள்
பகுப்பு:1918 பிறப்புகள் பகுப்பு:1992 இறப்புகள் பகுப்பு:சாகித்திய அகாதமி விருது பெற்றோர் பகுப்பு:கன்னடக் கவிஞர்கள் பகுப்பு:இந்திய எழுத்தாளர்கள் பகுப்பு:கன்னட எழுத்தாளர்கள்
சாந்தியாகோ தே கோம்போசுதேலா
right|thumb|200px|சாந்தியாகோ நகர கதீட்ரல்
சாந்தியாகோ தே கோம்போசுதேலா (ஆக்சிதம்: Sant Jaume de Compostèla; ஆங்கிலம்: Santiago de Compostela; பிரெஞ்சு: Saint-Jacques-de-Compostelle) என்பது எசுப்பானியாவின் வடமேற்கிலுள்ள கலீசியாவின் தலைநகரம் ஆகும். இதன் பரப்பளவு 220 சதுர கி.மீ. ஆகும். இங்கு 95,092 மக்கள் வசிக்கின்றனர்.
வெளி இணைப்புக்கள்
பகுப்பு:எசுப்பானிய நகரங்கள் பகுப்பு:எசுப்பானிய உலக பாரம்பரியக் களங்கள்
திருப்பனந்தாள் காசிமடம்
திருப்பனந்தாள் காசிமடம் (Thiruppanandal Adheenam) தமிழகத்தின் புகழ்பெற்ற ஒரு சைவ ஆதீனம் ஆகும்
வரலாறு
ஆதீனம் என்ற சொல்லிற்குச் சைவமடம் என்று பொருள் மடம் என்ற சொல்லுக்கு முனிவர் வாழிடம் என்று பொருள். பனசை காசிமடத்தைத் தோற்றுவித்தவர் குமரகுருபரர். இவர் திருவைகுண்டத்தில் சண்முகசிகாமணிக்கவிராயருக்கு மகனாகப் பிறந்தவர். இவர் காசிப் பயணம் மேற்கொண்டபோது முகலாய மன்னர் அவுரங்கசீப்பை வாதப்போரில் வென்றார். அதற்கீடாகக் காசியில் கருடன் வட்டமிட்ட பகுதிகளைக் கொடையாகப் பெற்றார். அங்கு மடமொன்றை நிறுவினார். தமது குருநாதர் மாசிலாமணி தேசிகரின் ஆணைக்கிணங்க காசியிலேயே தங்கி வழிபாடுகளைச் செய்தார். மடத்தின் ஆறாவது அதிபராகிய தில்லைநாயகத் தம்பிரான் சுவாமிகள் மடத்தின் தலைமையகத்தைத் திருப்பனந்தாளுக்கு மாற்றினார். காசியிலிருந்து இங்கு வந்து தொடங்கப்பெற்றதால் காசிமடம் என்றழைக்கப்படுகிறது. காலப்போக்கில் திருப்பனந்தாள், காசிமடத்தின் தலைமை மையமாகத் தொண்டாற்றி வருகின்றது.
மடத்தின் அதிபர்
காசிமடத்தில் இதுவரை 20 சுவாமிகள் அருளாட்சி செய்துள்ளார்கள். இம்மடத்தின் அதிபரை எஜமான் சுவாமிகள் என்றே அழைப்பது வழக்கம். தற்போது அருளாட்சி செய்து வருபவர் 21-வது அதிபர் ஸ்ரீலஸ்ரீ காசிவாசி முத்துக்குமார சுவாமித் தம்பிரான் ஆவார். இவர் இளம் வயது முதலாக இறைப்பற்றுடையவராகத் திகழ்ந்தார். நடனசபாபதி என்ற பெயருடன் சிதம்பரம் காசிமடக் கிளைமடத்தில் தங்கி பயின்றார். அன்றைய தருமை ஆதீனத்து 25 ஆவது குருமகாசந்நிதானம் அவர்களின் திருவுளப்பாங்கின் வண்ணம் முத்துக்குமாரசுவாமி என்ற பெயருடன் சமய தீட்சை செய்விக்கப் பெற்றார். தரும்புர ஆதீனக் கோயில்களில் கட்டளைத் தம்பிரானாகச் சிறப்பாகப் பணியாற்றினார். 1960 ஆம் ஆண்டு காசிமடத்தின் 20 ஆவது அதிபர் இவரைக் காசிமடத்தின் இளவரசாக நியமித்தார். 20 ஆவது அதிபர் 1972 மே 18 இல் பரிபூரணம் அடைந்தார். அது முதலாக 21 ஆவது அதிபராக காசிவாசி முத்துக்குமாரசுவாமித் தம்பிரான் என்ற திருநாமத்துடன் பதவி வகித்து வருகிறார்.
மடத்தின் தமிழ்ப் பணிகள்
திருக்குறள் (முப்பால்) உரைக் கொத்து, பெரியபுராணம், கந்த புராணம் உரை நூல்கள் ஆகியன இம்மடம் சார்பில் வெளியிடப்பட்டுள்ளது. மேலும் அறக்கட்டளைகள் மூலமாகத் தேவாரம், திருவாசகம் வெளியிட்டுள்ளது. ஸ்ரீகுமரகுருபரர் எனும் மாத இதழைத் தொடர்ந்து சிறப்பாக வெளியிட்டு வருகின்றது.
சமூகப் பணிகள்
திருப்பனந்தாளிலும், திருவைகுண்டத்திலும் கலைக் கல்லூரிகள், திருப்பனந்தாளில் மேல்நிலை, நடுநிலைப் பள்ளி எனப் பல பள்ளிகள் மடத்தின் நிர்வாகத்தின் கீழ் நடத்தப்பட்டு வருகின்றது.
உசாத்துணைகள்:
பகுப்பு:சைவ ஆதீனங்கள் பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள் பகுப்பு:தஞ்சாவூர் மாவட்டம்
உலக சதுரங்க வாகை 2023
உலக சதுரங்க வாகை 2023 (World Chess Championship 2023) என்பது புதிய உலக சதுரங்க வாகையாளரைத் தேர்ந்தெடுக்க இயான் நிப்போம்னிசி, திங் லிரென் ஆகியோருக்கிடையே நடைபெற்ற சதுரங்கப் போட்டித் தொடர் ஆகும். இப்போட்டிகள் கசக்கஸ்தான், நூர் சுல்தான் நகரில் 2023 April 9 முதல் ஏப்ரல் 30 நடைபெற்றன.
முன்னைய வாகையாளர் மாக்னசு கார்ல்சன் தனது வாகையாளர் பட்டத்தைத் தக்கவைக்க 2022 வேட்பாளர் சுற்றின் வெற்றியாளர் இயான் நிப்போம்னிசியுடன் விளையாட மறுத்து விட்டதால், நிப்போம்னிசி வேட்பாளர் சுற்றின் இரண்டாவது வெற்றியாளரான சீனாவைச் சேர்ந்த திங் லிரெனுடன் விளையாடினார்.
2022 ஆம் ஆண்டு உக்ரைன் மீதான உருசியாவின் படையெடுப்பை ஆதரித்ததற்காக செர்கே கரியாக்கின் அனுமதிக்கப்பட்டதால் மட்டுமே திங் வேட்பாளர்களில் ஒரு இடத்தைப் பெற்றார். இருப்பினும், கோவிட்-19 பெருந்தொற்றுநோயின் பெரும்பகுதி முழுவதும் திங்கால் விளையாட முடியவில்லை, அத்துடன் போட்டியில் தனது இடத்தைப் பாதுகாக்க குறைந்தபட்ச பன்னாட்டு சதுரங்கக் கூட்டமைப்பின் (பிடே) செயல்பாட்டுத் தேவைகளை எட்டுவதற்கு அவசரமாக ஏற்பாடு செய்யப்பட்ட பல போட்டிகளை அவர் விளையாட வேண்டியிருந்தது. இயான் நிப்போம்னிசி வேட்பாளர் சுற்றில் வெற்றி பெற்றார், திங் ஹிகாரு நகமுராவை இறுசிச் சுற்றில் வென்று இரண்டாவது வேட்பாளரானார். பின்னர் கார்ல்சன் தனது பட்டத்தை விட்டுக்கொடுத்து, திங்கை பட்டத்திற்காக விளையாட அனுமதித்தார். போட்டியின் போது நிப்போம்னிசி மூன்று முறைக்குக் குறையாமல் முன்னிலை பெற்றார், ஆனால் திங் ஒவ்வொரு முறையும் மதிப்பெண்ணை சமன் செய்து, சமன்முறியைக் கட்டாயப்படுத்தினார். விரைவான சமன்முறிகளில் மூன்று சமனுக்குப் பிறகு, திங் நான்காவது ஆட்டத்தை வென்று வாகைப் பட்டத்தைப் பெற்றார். பட்டத்தை வெல்வதற்கான திங்கின் பாதை தி கார்டியனால் "மிகவும் சாத்தியமற்றது" என்று அழைக்கப்பட்டது.
வேட்பாளர் தகுதித் தேர்வு போட்டி
உலக சதுரங்க வெற்றியாளரான மாக்னசு கார்லசன்னை எதிர்த்து விளையாடக்கூடிய போட்டி ஆட்டக்காரரை தேர்ந்தெடுப்பதற்காக 2022 ஆம் ஆண்டு சூலை மாதத்தில் வேட்பாளர் தகுதித் தேர்வு போட்டி நடைபெற்றது. எட்டு வீரர்கள் வேட்பாளர் தகுதி தேர்வு போட்டியில் விளையாடினார்கள்.
போட்டியில் விளையாடத் தகுதி பெற்றவர்கள்:
வெளி இணைப்புகள்
2023 பகுப்பு:2023 இல் விளையாட்டுகள் பகுப்பு:கசக்கசுத்தானில் விளையாட்டு
பிரயன் ஸ்ட்ரேங்
வெளி இணைப்பு
பிரயன் ஸ்ட்ரேங் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 13 2011.
நாகம் (சொல்)
நாகம் என்னும் பெயர்ச்சொல் தரும் பொருள்களை ஆசிரிய நிகண்டு பட்டியலிலுகிறது.
இதனை வைத்துக்கொண்டு கம்பன் தன் கம்பராமாயணத்தில் விளையாடுகிறான். நாகம் என்னும் மலையானது, நாகம் வாழும் பாதாள உலகை அடையும்படி, நாகம் என்னும் விசும்பாகி நின்றான் – என்கிறான்.
அடிக்குறிப்பு
பகுப்பு:சொல்விளக்கம்
கரடி
கரடி (Bear), ஒரு ஊனுண்ணிப் பாலூட்டி விலங்கு இவ்வினத்தைச் சேர்ந்த பனிக்கரடிகளும், கொடுங்கரடிகள் (Grizzly bear) என்னும் பழுப்பு நிறக்கரடிகளும் ஊனுண்ணிப் பாலூட்டிகள் யாவற்றினும் மிக பெரியது ஆகும். ஆசியக் கருங்கரடி போன்ற சில சிறியவகைக் கரடிகள் அனைத்துண்ணிகளாக உள்ளன. துருவக் கரடிகள் பெரிய உருவத்தைக் கொண்டவை. இவை, பனி படர்ந்த துருவப் பகுதியில் எளிதில் கண்டுபிடிக்க முடியாத வகையில் வெண்மை நிறம் கொண்டவை. எஸ்கிமோக்களின் மொழியில் "ஆர்க்டோஸ் (Arctos) என்றால் கரடிகளின் பிரதேசம் என்று அர்த்தம். இதனால்தான் வட துருவப் பகுதிக்கு "ஆர்க்டிக்' என்ற பெயர் வந்தது.
உயிரின அறிவியலார் கரடியினத்தை ஊர்சிடே (Ursidae) என்னும் பெரும் பிரிவில் காட்டுவர். ஊர்சசு (Ursus) என்றால் இலத்தீன் மொழியில் கரடி என்று பொருள். இதன் அடிப்படையில் ஊர்சிடே என்பது இவ்வினத்தைக் குறித்தது. இந்த ஊர்சிடேயின் உட்பிரிவில் ஐந்தே ஐந்து இனங்கள் தாம் உள்ளன. அவற்றுள் நான்கினுடைய உட்பிரிவில் ஒவ்வொன்றுக்கும் ஒரு வகைதான் உள்ளது. ஆப்பிரிக்கக் கண்டத்திலும், ஆஸ்திரேலியாவிலும் கரடிகள் இல்லை. தென் அமெரிக்காவின் வட பகுதியில் மட்டும் சிறு நிலப்பரப்பிலே சில வகை கரடிகள் வாழ்கின்றன. கரடிகளின் கண்கள் சிறிதாக இருக்கும். இவை, குறைந்த பார்வைத் திறன் உடையவை ஆனால் நல்ல மோப்பத் திறனும் கேட்கும் திறனும் கொண்டவை; உடலில் அதிக முடிகளைக் கொண்டுள்ளன. மேலும் இவை இரண்டு கால்களினால் நிற்க வல்லவை. கரடிகள், வேட்டையாடவும் எதிரிகளைத்தாக்கவும் நீண்டு வளைந்திருக்கும் தங்கள் கூரான நகங்களைப் பயன்படுத்துகின்றன. இந்த நகங்களில் சகதியும் அழுக்கும் சேர்ந்திருக்கும். பாக்டீரியாக்கள் மிகுந்திருக்கும். எனவே இவற்றால் தாக்கப்படுபவரின் காயங்கள் எளிதில் குணமடையாது.
குரல் ஏழுப்புதல்
கரடிகள் பல்வேறு வகையான சத்தங்களை எழுப்புகின்றன.
வானவியல்
வானவியலில் பெருங்கரடி எனும் உடுத்தொகுதி காணப்படுகிறது. இந்த உடுத்தொகுதியின் முழுமையான வடிவம் ஒரு கரடியின் வடிவத்தை ஒத்திருப்பதால் இப்பெயர் வழங்கப்பெற்றது.
நூல்களில் கரடி
கரடி, இந்து தொன்மவியலில் ராமாயணம் மற்றும் மகாபாரதம் ஆகிய இதிகாசங்களில் ஓர் இனக்குழுவாகவும், அவ்வினத்தின் தலைவராக ஜாம்பவான் என்பவரும் குறிப்பிடப்படுகிறார். அவருடைய மகளாக சாம்பி என்பவள் குறிப்பிடப்படுகிறார்.
"ருட்யார்ட் கிப்ளிங்' எழுதிய "ஜங்கில் புக்' என்னும் நாவலில் வரும் கரடியை முக்கிய இடம்பெறுகிறது.இதே நாவலை "வால்ட் டிஸ்னி' கார்ட்டூன் திரைப்படமாகத் தயாரித்தார். இந்தப் படத்தில் இடம் பெற்றிருக்கும் "பாலு' என்னும், எதற்கும் கவலைப்படாத மகிழ்ச்சியான கரடிக் கதாபாத்திரம் அனைவராலும் விரும்பப்பட்டதாகும்.
வெளி இணைப்புகள்
*
துடையூர் ஈஸ்வரர் கோயில்
துடையூர் ஈஸ்வரர் கோயில் தமிழ்நாட்டில் புதுக்கோட்டை மாவட்டம், துடையூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிவன் சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்திரஜித் (திரைப்படம்)
இந்திரஜித் என்பது 2017 ஆண்டைய இந்திய தமிழ்த் திரைப்படமகும். கலைப்புலி எஸ். தாணு தாயாரிக்க, அவரது மகன் கலாபிரபு இயக்கத்தில், கவுதம் கார்த்திக் கதாநாயகனாகவும், கதாநாயகியாக புதுமுக நடிகை சோனாரிகா பதோரியாவும் (சொனரிக்கா பாடோரியா) நடித்துள்ளனர். சொனாரிகா பதோரியா விஜய் தொலைக்காட்சியில் ஒளிபரப்பாகின்ற சிவம் தொடரில் பார்வதி என்ற கதாபத்திரத்தில் நடித்துள்ளார் என்பது குறிப்படத்தக்கது. இப்படத்திற்கு, சங்கர் இசான் லாய் இசையமைக்கின்றனர்.
தயாரிப்பு
இந்த திரைப்படத்தை கலைப்புலி எஸ் தாணுவின் மகன் கலைபிரபு இயக்கயுள்ளார். இவர் முதலில் சக்கரகட்டி என்ற திரைபடத்தை இயக்கயுள்ளார் என்பது குறிப்படத்தக்கது. இப்படம் 2017 நவம்பர் 24 அன்று வெளியானது.
இசை
ஆளவந்தான், விஸ்வரூபம் திரைப்படத்துக்கு இசை அமைத்த சங்கர் இசான் லாய் இந்த திரைப்படத்துக்கும் இசை அமைத்துள்ளார்.
மேற்கோள்கள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
சிம்ஹாரவம்
சிம்ஹாரவம் கருநாடக இசையில் பயன்படும் இராகங்களில் ஒன்றாகும். இது 58 ஆவது மேளகர்த்தா இராகமாகிய, "திசி" என்றழைக்கப் படும் 10 ஆவது சக்கரத்தின் 4 ஆவது மேளமாகிய ஹேமவதிஇராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம், கைசிகி நிஷாதம்  (நி2) ஆகிய சுரங்கள் வருகின்றன.
பகுப்பு:ஹேமவதியின் ஜன்னிய இராகங்கள்
இந்நேரம் (செய்தி இணையதளம்)
இந்நேரம்.காம் தமிழகத்திலிருந்து வெளியாகும் ஒரு தமிழ்ச் செய்தித் தளம் ஆகும். இது 2009ஆம் ஆண்டு தொடங்கப்பட்டது. சர்வதேச அளவில் செய்தியாளர்களைக் கொண்டு இந்நேரம்.காம் பதிப்பிக்கப்படுகிறது. இதன் ஆசிரியர் அழகப்பன்.
வெளி இணைப்புகள்
பகுப்பு:இணைய இதழ்கள்
கோரூஞா
right|thumb|150px|கொரூஞாவின் மரபு சின்னம் கோரூஞா (ஆங்கிலம்: Province of A Coruña; எசுப்பானியம்: Provincia de La Coruña; பிரித்தானியம்: Proviñs A Coruña; பிரெஞ்சு: Province de La Corogne) என்பது எசுப்பானியாவின் வடமேற்கு பகுதியிலுள்ள கலீசியாவிலுள்ள ஒரு மாகாணம் ஆகும். இதன் பரப்பளவு 7,950 சதுர கி.மீ. ஆகும். இங்கு 1,139,121 மக்கள் வாழ்கின்றனர்.
பகுப்பு:எசுப்பானியா
பெட்டி ஆர்க்டேல்
பெட்டி ஆர்க்டேல்  (Betty Archdale, மே 23, 1907 - சூலை 8, 1973), இங்கிலாந்து பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். இவர் 1934 - 1937 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1907 பிறப்புகள் பகுப்பு:1973 இறப்புகள் பகுப்பு:2000 இறப்புகள்
கோத்தா திங்கி நகரம்
கோத்தா திங்கி நகரம் என்பது (மலாய்: Pekan Kota Tinggi; ஆங்கிலம்: Kota Tinggi Town; சீனம்: 哥打丁宜) மலேசியா, ஜொகூர் மாநிலத்தில், கோத்தா திங்கி மாவட்டத்தில் உள்ள ஒரு நகரம் ஆகும். ஜொகூர் பாரு நகருக்கு 42 கி.மீ. வடக்கே அமைந்து உள்ளது. மெர்சிங் நகரம் மிக அருகில் உள்ள நகரமாகும்.
செடிலி அல்லது தஞ்சோங் செடிலி எனும் ஒரு சிறிய மீன்பிடி நகரம், கோத்தா திங்கி நகரத்திற்கு வடகிழக்கில் 37 கி.மீ தொலைவில் உள்ளது. இந்த மீன்பிடி நகரம் தீபகற்ப மலேசியாவின் கிழக்கு கடற்கரையில் இரண்டாவது பெரிய மீன்பிடி துறைமுகமாகும்.
வரலாறு
கோத்தா திங்கியின் வரலாறு 1529-ஆம் ஆண்டில் இருந்து தொடங்குகிறது. ஏனெனில் 1528 முதல் 1564 வரை ஜொகூரை ஆட்சி செய்த ஜொகூர் சுல்தான் அலாவுதீன் ரியாட் ஷா என்பவரால் கோத்தா திங்கி நகரம் முதன்முதலில் உருவாக்கப்பட்டது.
முன்பு காலத்தில் கோத்தா திங்கியில் பல கோட்டைகள் கட்டப்பட்டன. காரா கோட்டை (1529), சாயோங் கோட்டை (1536), பத்து கோட்டை (1540), செலுயுட் கோட்டை (1564), பத்து சாவார் கோட்டை (1587), தௌகிட் கோட்டை (1623), கோத்தா திங்கி கோட்டை (1685), பஞ்சோர் கோட்டை (1716) என எட்டு கோட்டைகள். இவற்றுள் சில கோட்டைகள் மட்டுமே எஞ்சியுள்ளன.
ஆசான் நினைவு கவிதை விருது
ஆசான் நினைவு கவிதை விருது (Asan Smaraka Kavitha Puraskaram) அல்லது ஆசான் சுமாரக கவிதா புரஸ்காரம் என்பது மலையாள கவிஞர் குமரன் ஆசானின் நினைவாகச் சென்னையைத் தளமாகக் கொண்ட ஆசான் நினைவுச் சங்கம் சார்பில் 1985-ல் நிறுவப்பட்ட இலக்கிய விருது ஆகும். மலையாள மொழியின் சிறந்த கவிஞர்களைக் கவுரவிப்பதற்காக ஆண்டுதோறும் இந்த விருது வழங்கப்படுகிறது. ஆசான் நினைவு கவிதை விருது பெறுபவர் 50000 ரூபாய், சிற்பம் மற்றும் சான்றிதழ் ஆகியவற்றைப் பெறுவார். இந்த விருது ஆரம்ப ஆண்டுகளில் தமிழ் எழுத்தாளர்களுக்கும் வழங்கப்பட்டது.
வெளி இணைப்புகள்
பகுப்பு:மலையாள இலக்கிய விருதுகள் பகுப்பு:இந்திய இலக்கிய விருதுகள்
கோத்தா திங்கி நகரம்
கோத்தா திங்கி வெள்ளம்
2006 டிசம்பர் 18-ஆம் தேதி தொடங்கி 2007 ஜனவரி 13-ஆம் தேதி வரை மலேசியாவில் ஒரு பெரிய வெள்ளம் ஏற்பட்டது. சிங்கப்பூர்; ஜொகூர்; பகாங்; மலாக்கா மற்றும் நெகிரி செம்பிலான் மாநிலங்களையும் பேரழிவிற்கு உட்படுத்திய அந்த வெள்ளத்தில் கோத்தா திங்கி நகரமும் கடுமையாகப் பாதிக்கப்பட்டது.
கிட்டத்தட்ட 100,000 பேர் மீட்பு மையங்களில் புகலிடம் அடைய வேண்டிய நிலை ஏற்பட்டது. சில நாட்களுக்கு முன்பாக பிலிப்பைன்ஸ் மற்றும் வியட்நாம் நாடுகளை உத்தோர் சூறாவளி (Typhoon Utor) தாக்கியது. அதன் காரணம் சராசரிக்கும் மேலாக பெய்த மழையால் வெள்ளம் ஏற்பட்டது. இந்தச் சூறாவளியின் காரணமாகச் சிங்கப்பூர் மற்றும் இந்தோனேசியாவின் சில பகுதிகளும் வெள்ளத்தில் மூழ்கின.
கோத்தா திங்கி நகரம் வெள்ளத்தில் மூழ்கியது
முதல் வெள்ளம் 19 டிசம்பர் 2006-இல் தொடங்கியது. கோத்தா திங்கி நகரத்தை முழுமையாக மூழ்கடித்தது. வெள்ள அளவு 4.90 மீட்டர் (16.1 அடி) உயரத்திற்கு உயர்ந்தது. இரண்டாவது வெள்ள அலை 5.45 மீட்டர் (17.9 அடி) உயரத்தையும் தாண்டியது.
கோத்தா திங்கி நகரம் கிட்டத்தட்ட இரண்டு வாரங்களாக நீருக்கு அடியில் மூழ்கி இருந்தது. நிலச்சரிவு மற்றும் வெள்ளம் காரணமாக மற்ற நகரங்களில் இருந்தும் தனிமைப் படுத்தப்பட்டது.
கோத்தா திங்கி நீர்வீழ்ச்சி
கோத்தா திங்கி நகரில் இருந்து வடமேற்கே 16 கி.மீ. (10 மைல்) தொலைவில் உள்ள லோம்பாங் எனும் இடத்தில் கோத்தா திங்கி நீர்வீழ்ச்சி உள்ளது. ஜொகூர் பாரு மாநகரத்தில் இருந்து 60 கி.மீ. தூரத்திலும் அமைந்துள்ளது. உள்ளூர் சுற்றுலா தலங்களில் மிகப் பிரபலமான நீர்வீழ்ச்சி ஆகும். முந்தஹாக் (Gunung Muntahak) எனும் மலையின் அடிவாரத்தில் இந்த நீர்வீழ்ச்சி உள்ளது.
மேற்கோள்
பகுப்பு:மலேசிய நகரங்கள் பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்
ஹான் ஹியூ-ஜூ (நடிகை)
ஹான் ஹியூ-ஜூ (ஆங்கிலம்: Han Hyo-joo) தென் கொரிய நடிகை ஆவார். இவர் 1987 ஆம் ஆண்டு பிப்ரவரி மாதம் 22 ஆம் தியதி பிறந்தவர்.இவர் 2006 ஆம் ஆண்டிலிருந்து திரைப்படங்களில் நடித்து வருகிறார்.
பிறப்பு
இவர் தென் கொரியாவின்,வடக்கு ச்சாச்சங் மாகாணத்தில் உள்ள சியான்சூ எனுமிடத்தில் பிறந்தவர்.இவரின் தந்தை இராணுவ வீரர் ஆவார் .பள்ளியில் படிக்கும் போது இவர் விளையாட்டு துறையில் மிகவும் ஆர்வம் காட்டினார். பின் கல்லூரியில் திரையியல் பாடப்பிரிவில் சேர்ந்து நடிகையாக மாறினார்.
வெளியிணைப்புகள்
பகுப்பு:1987 பிறப்புகள் பகுப்பு:வாழும் நபர்கள்
ராமேசியம் மன்னர்கள் பட்டியல்
ராமேசியம் மன்னர்கள் பட்டியல், பண்டைய எகிப்தின் புது இராச்சியத்தை ஆண்ட 19-ஆம் வம்சத்தின் மூன்றாம் பார்வோன் இரண்டாம் ராமேசேசின் நினைவுக் கோயிலின் சுவரில் குறுங்கல்வெட்டுகளில் எகிப்தின் 18-ஆம் வம்சம் மற்றும் 19-ஆம் வம்ச மன்னர்களின் பெயர்ப் பட்டியல் மட்டுமே செதுக்கப்பட்டுள்ளது.
இந்த மன்னர்களின் பட்டியலை முதலில் கண்டறிந்து 1845-ஆம் ஆண்டில் வெளியிட்டவர் ஜீன்-பிராகோய்ஸ் சாம்போலியன் ஆவார். பின்னர் 1849-ம் ஆண்டில் இந்த மன்னர்களின் பட்டியலை மறுசீரமைத்தவர் கார்ல் ரிச்சர்டு லெப்சியஸ் ஆவார்.
இப்பட்டியலில் 19 குறுங்கல்வெட்டுகளில் 14 பார்வோன்களின் பெயர்கள் மட்டும் பொறிக்கப்பட்டுள்ளது. இப்பட்டியலில் அமர்னா நகரத்தை தலைநகராகக் கொண்டு ஆண்ட மன்னர்களின் பட்டியல் விடுபட்டுள்ளது.
பட்டியலில் உள்ள மன்னர்கள் பெயர்
ராமேசியம் நினைவுக் கோயில் சுவரில் இரண்டு வரிசையில்  14 குறுங்கல்வெட்டுகளில் 14 பார்வோன்களின் பெயர் செதுக்கப்பட்டுள்ளது. மேல் வரிசையில் 5 பார்வோன்களின் பெயரும், கீழ் வரிசையில் 9 பார்வோன்களின் பெயரும் செதுக்கப்பட்டுள்ளது. இச்சுவரில் இரண்டு காட்சிகள் உள்ளது. இடப்புற காட்சியில் 14 பார்வோன்களின் சிலைகளை ஊர்வலமாக எடுத்துச் செல்வது போன்றும், வலதுபுறத்தில் 5 பார்வோன்களின் சிலைகளை ஊர்வலத்தில் எடுத்துச் செல்வது போன்று சித்திரம் வரையப்பட்டுள்ளது.
இதனுடன் மூன்றாம் ராமேசேசின் மெடிநெத் அபு மன்ன்னர்கள் பட்டியலை ஒப்பிடும் போது வடிவத்தில் ஒன்றாக உள்ளது.
உசாத்துணை
பகுப்பு:எகிப்தின் வரலாறு பகுப்பு:எகிப்திய மன்னர்கள் பகுப்பு:பண்டைய எகிப்து
கங்காரு
கங்காரு பாலூட்டிகளில் வயிற்றில் பை உள்ள இனத்தைச் சேர்ந்த ஒரு விலங்கு ஆகும். இவை பொதுவாக ஆஸ்திரேலியா மற்றும் அதன் அருகில் உள்ள தீவுகளில் காணப்படுகின்றன. இவை நான்கு கால்களைக் கொண்டிருப்பினும் தன் பின்னங்கால்களால் தத்திச்செல்கின்றன. சமநிலை பேணுவதற்குத் தனது வாலைப் பயன்படுத்துகின்றன.
ஒரே தாண்டுதலில் 13 மீட்டர்கள் தூரம் தாண்டும் ஒரே விலங்கினம் கங்காருவாகும். இவ்விலங்கின் மடியில் ஒரு பை காணப்படுகிறது. இப்பையில் இவை தங்கள் குட்டியைக் தாங்கிக் கொண்டிருக்கின்றன. குட்டிகள் பால் அருந்துவதற்கான முலையும் இந்தப்பையினுள்ளே இருக்கின்றது.
கங்காருகள் அவற்றின் இறைச்சிக்காகவும் தோலுக்காகவும் கங்காருகளின் அதிப்படியான மேய்ச்சலினால் ஏற்படும் புல்வெளிகளின் இழப்பைத் தடுப்பதற்காகவும் சுட்டுக்கொல்லப்படுகின்றன. கங்காரு இறைச்சியி்ல் கொழுப்பின் அளவு குறைவாக உள்ளதால் மனிதர்களுக்கு நல்லதாகக் கருதப்படுகின்றது.
மேலும் பார்க்க
பகுப்பு:பாலூட்டிகள் பகுப்பு:ஆஸ்திரேலிய உயிரினங்கள்
கடையம் சட்டமன்றத் தொகுதி
கடையம் சட்டமன்றத் தொகுதி (Kadayam Assembly constituency) என்பது இந்தியாவின் தமிழ்நாடு, தென்காசி மாவட்டத்தில் நீக்கப்பட்ட தமிழ்நாடு சட்டப் பேரவை தொகுதியாகும். இது 1957 முதல் 1962 வரை செயல்பாட்டிலிருந்தது.
வெளி இணைப்புகள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:தென்காசி மாவட்டத்தின் நீக்கப்பட்ட சட்டமன்றத் தொகுதிகள்
புவனேசுவரி
புவனேசுவரி இந்து சமய நம்பிக்கைகளில் மகாவித்யா சக்தியின் பத்து அம்சங்களில் நான்காவது சொரூபமாக விளங்குகின்றாள். பௌதீக உலகின் தோற்றத்திற்கு காரணமான மகா சக்தியாக வர்ணிக்கப்படுகின்றாள். மேலும், உலகின் தீயவற்றை அழிப்பவளாகவும், நல்லவற்றை உருவாக்குபவளாகவும் போற்றப்படுகின்றாள். இவளே சரஸ்வதி, இலக்குமி, காளி மற்றும் காயத்ரி முதலான தெய்வங்களின் தாய்த் தெய்வம் என்பர். புராணக்கதைகளும் இந்து மத ஐதீககங்களும் இவளை சக்தி வாய்ந்த பெரும் தெய்வமாக வர்ணிக்கின்றன. நவக்கிரங்கள் மற்றும் மும்மூர்த்திகள் ஆகியவர்களாலும் தடுக்க முடியாத அதிசக்தி வாய்ந்தவராக இவர் கருதப்படுகிறார்.
பகுப்பு:இந்து பெண் தெய்வங்கள் பகுப்பு:பார்வதியின் வடிவங்கள்
அரசநத்தம் பிடாரிசெல்லாண்டியம்மன் கோயில்
அரசநத்தம் பிடாரிசெல்லாண்டியம்மன் கோயில் தமிழ்நாட்டில் நாமக்கல் மாவட்டம், அரசநத்தம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிடாரி செல்லாண்டியம்மன சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாதனூர்
தாதனூர் (Thadhanur) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643494. இது தாதனூர் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாப்பிரெட்டிப்பட்டியில் இருந்து 20 கிலோமீட்டர் தொலைவிலும் தொலைவிலும் உள்ளது.
ரீதிச்சந்திரிக்கா
ரீதிச்சந்திரிக்கா இராகம் கருநாடக இசையில் பயன்படும் இராகங்களில் ஒன்றாகும். இது 52 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 4 ஆவது மேளமாகிய ராமப்பிரியா இராகத்தின் ஜன்னிய இராகம் ஆகும்.
தாதனூர்
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ரீதிச்சந்திரிக்கா
ரீதிச்சந்திரிக்கா இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம், சதுஸ்ருதி தைவதம் (த2) கைசிகி நிஷாதம் (நி2) ஆகிய சுரங்கள் வருகின்றன.
மேற்கோள்கள்
பகுப்பு:ராமப்பிரியாவின் ஜன்னிய இராகங்கள்
கணபதி அக்ரஹாரம்
கணபதி அக்கிரகாரம் (Ganapathi Agraharam) இந்தியாவின் தமிழ்நாடு தஞ்சாவூர் மாவட்டத்தில் உள்ள பாபநாசம் வட்டத்தில் அமைந்துள்ள ஒரு சிற்றூர். காவேரி நதிக்கு நடுவில் ஓடும் இடமாகவும், வேளாண் நிலப்பரப்பின் எழில் மிகுஅழகுடனும் இந்தச் சிற்றூர் திகழ்கிறது. இவ்வூரில் அமைந்த புகழ்பெற்ற மகா கணபதி கோயிலின் பெயரால் கணபதி அக்கிரகாரம் அழைக்கப்படுகிறது.
கணபதி அக்கிரகாரத்தில் உள்ள கோயில்கள்
இங்கே ஒரு புகழ்பெற்ற மகா கணபதி (விநாயகர்) கோயில் உள்ளது. இக்கோவிலின் மூலவர் சிலை அகத்திய முனிவரால் நிறுவப்பட்டு, கௌதம மகரிஷியால் வணங்கப்பட்டு வந்ததாகும். இக்கோயிலின் தெய்வமான கணேசர் மக்களால் மிகவும் சக்தி வாய்ந்தவராகக் கருதப்படுகிறார். இந்த ஊரில் ஒரு சிவன் கோயில், சிறீ வரதராஜ பெருமாள் கோயில், திரௌபதி அம்மன் கோயில், அய்யனார் கோயில் ஆகியவை உள்ளன.
திருவிழாக்களும் நிகழ்ச்சிகளும்
இப்பகுதியில் விநாயகர் சதுர்த்தி முக்கிய நிகழ்ச்சியாக கொண்டாடப்படுகிறது. ஒவ்வொரு ஆண்டும் மகா கணபதிக்கு வழிபாடு செய்து அவருடைய தெய்வீக  அருளைப் பெறுவதற்கு கொண்டாடப்படும் விநாயகர் சதுர்த்தி  ஒரு பெரிய பண்டிகையாக விநாயகர் சதுர்த்திக்கு முன்பிருந்தே தொடங்கப்படுகிறது. இவ்விழாவின்பொழுது, பல இடங்களில் இருந்தும் திரளான மக்கள் பூசையிலும் வழிபாட்டிலும் கலந்து கொள்வதற்கென ஆண்டுதோறும் வருகிறார்கள். திருவிழாவில் ஒவ்வொரு நாளும் 4 வேதமும் வாசிப்பதற்கென வேத குருக்கள் வரவழைக்கப்படுகின்றனர். இக்கோயிலின் கோடைத் திருவிழா, "பங்குனி விழா" அல்லது "பால்குடம் விழா" அல்லது "ஆண்டு விழா" என்று அழைக்கப்பட்டு ராஜகோபூரத்தின் ஆண்டுநிறைவு விழாவாக கொண்டாடப்படுகிறது. 2009 ஆம் ஆண்டு தொடங்கி, "பவித்ரா உட்சணம்" ஒவ்வொரு ஆண்டும் மகா கணபதிக்கு நிகழ்த்தப்பட்டு வருகிறது. 2009 ஆம் ஆண்டு நவம்பர் மாதம் 25 ஆம் தேதி அது நடத்தப்பட்டது. 2010 இல் பவித்ரா உத்சவம் நவம்பர் 8 முதல் 11 வரை நடந்தது. ஜூன் 29, 2012 அன்று இத்தலத்திற்கு மகா குடமுழுக்கு நடத்தப்பட்டது. கிட்டத்தட்ட 20,000 பேர் பங்கேற்று மகா கணபதியின்  அருளைப் பெற்றனர்.
மேலும் இந்த கிராமத்தில் உள்ளவர்கள் விநாயகருக்கென தத்தம் வீடுகளில் தனி பூசை எதுவும் செய்வதில்லை, ஏனெனில் அவர்கள் மகா கணபதி ஆலயத்தில் வசித்து வருவதாக உண்மையுடன் நம்புகிறார்கள். விநாயகர் சதுர்த்தியின்பொழுது அக்கிரகாரத்தைச் சார்ந்தவர்கள் மோதகம் என்னும் கொழுக்கட்டையைச் செய்து, விநாயகர் திருக்கோயிலுக்குச் சென்று படைக்கின்றனர். இந்தியா முழுவதும் மற்ற இடங்களில் செய்வது போல் இங்கு களிமண்ணால் விநாயகர் சிலை உருவாக்கி வீட்டில் பூசை நடத்தும் வழக்கம் இவ்வூரில் இல்லை.
தானிக் லால் மண்டல்
தானிக் லால் மண்டல் (Dhanik Lal Mandal)(பிறப்பு 1932) என்பவர் பீகாரைச் சேர்ந்த இந்திய அரசியல்வாதி ஆவார். இவர் ஜனதா கட்சியின் வேட்பாளராக, 1977 மற்றும் 1980 என இரண்டு முறை பீகாரில் உள்ள ஜஞ்சார்பூர் மக்களவைக்கு நடைபெற்ற தேர்தலில் போட்டியிட்டு நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். இவர் பீகார் சட்டமன்ற உறுப்பினராகவும் (1967-74) பீகார் சட்டமன்றத்தின் சபாநாயகராகவும் (1967-69) இருந்துள்ளார்.
ஆளுநர் & மத்திய அமைச்சர்
மண்டல், அரியானாவின் ஆளுநராகப் பிப்ரவரி 7, 1990 முதல் சூன் 13, 1995 வரையில் பணியாற்றியுள்ளார். 1977-ல் 6வது மக்களவைக்கு தேர்ந்தெடுக்கப்பட்ட மண்டல், மொரார்ஜி தேசாய் அமைச்சகத்தில் மத்திய உள்துறை அமைச்சகத்தில் (1977-79) மாநில அமைச்சராக இருந்தார்.
கல்வி
மண்டல், பீகாரில் மதுபானி மாவட்டத்தில் உள்ள பெல்ஹா கிராமத்தில் பிறந்தார். இவர் தர்பங்காவில் உள்ள நார்த்புரூக் மாவட்ட பள்ளியில் பள்ளிக் கல்வியினையும், தர்பங்கா, மிதிலா கல்லூரி மற்றும் அலகாபாத் பல்கலைக்கழகத்தில் முதுகலை மற்றும் இளங்கலைச் சட்டப் படிப்பை முடித்துள்ளார்.
வெளி இணைப்புகள்
பகுப்பு:1932 பிறப்புகள் பகுப்பு:பீகார் நபர்கள் பகுப்பு:மதுபனி மாவட்ட நபர்கள் பகுப்பு:வாழும் நபர்கள் பகுப்பு:7வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:அரியானா ஆளுநர்கள்
வர்க்காரி
வர்க்காரி (Varkari) (वारकरी என்பது மகாராட்டிர மாநிலத்தை மையமாகக் கொண்ட ஒரு வைணவ பக்தி இயக்க வாழ்க்கை முறை. மராத்திய மொழியில் வர்க்காரி என்பதற்குப் புனித நடைப்பயணி (பாதயாத்ரீகர்) என்று பொருள்.  ஒவ்வோர் ஆண்டும் இவர்கள் பண்டரிபுரம் யாத்திரை மேற்கொள்வதால் இப்பெயர் ஏற்பட்டுள்ளது.
வர்க்காரிகள் கிருஷ்ணர் எனப்படும் விட்டலரை வணங்குகின்றனர். ஞானேஸ்வர் (தியானேஸ்வர்), நாமதேவர், துக்காராம், ஏகநாதர் போன்றோர் வர்க்காரி குருக்களில் குறிப்பிடத்தக்கவர்.
வர்க்காரி வாழ்க்கை முறை ஒழுக்கத்தையும் நன்னெறியையும் போதிக்கிறது. ஏகாதசியில் விரதமிருத்தல், மது, புகையிலை ஆகியவற்றைத் தவிர்த்தல், சைவ உணவு முறை போன்றவற்றை வர்க்காரி இயக்கத்தினர் கடைப்பிடிக்கின்றனர்.
பண்டரிபுரம் யாத்திரை
ஆண்டுதோறும் மகாராட்டிராவின் பல்வேறு பகுதியிலிருந்து, விட்டலரின் வர்க்காரி நெறியைப் போற்றும் 10 இலட்சம் பக்தர்கள், ஞானேஸ்வர் சமாதிக் கோயில் உள்ள புனே நகரத்திற்கு அருகில் உள்ள ஆளந்தி மற்றும் தேகுவில் ஒன்று கூடி, 250 கிமீ தொலைவிற்கு கால்நடையாக 20 நாட்கள் பண்டரிபுரம் யாத்திரை மேற்கொள்வர். யாத்திரையின் போது ஞானேஸ்வர் சிலையை பல்லக்கில் ஏற்றிக் கொண்டு, விட்டலரின் மகிமைகளையும், ஞானேஸ்வர், துக்காராம், நாமதேவர்  போன்ற விட்டலரின் அருள்பெற்ற ஞானிகளின் பெருமைகளையும் இசைக்கருவிகளால் இசைத்தும், பாடியும், ஆடிச் செல்வர். பண்டரிபுரம் யாத்திரை ஆடி மாத ஏகாதசி அன்று பண்டரிபுரத்தில் நிறைவடையும்.
மேலும் படிக்க
பகுப்பு:வைணவ சமயம் பகுப்பு:மகாராட்டிரம் பகுப்பு:பக்தி இயக்கம் பகுப்பு:மகாராட்டிரப் பண்பாடு
சான்சே இல்ல
சான்சே இல்ல அனிருத் ரவிச்சந்திரன் என்னும் இசையமைப்பாளர் நடித்து வெளியிட்ட இசை ஆல்பமாகும். இந்த ஆல்பம் இந்தியாவின் தமிழ்நாடு மாநிலத்தின் தலைநகரான சென்னை மாநகரைப் புகழும் வண்ணம் வெளியிடப்பட்டது.
பின்னணி
சென்னை மாநகரம் ஆங்கிலேயர் காலம் முதல் முக்கிய வர்த்தக மையமாகவும் கலாச்சார மையமாகவும் விளங்குகிறது. மற்ற எந்த ஊருடனும் ஒப்பிட்டாலும் சென்னை போன்ற ஒரு நகரம் இருக்க வாய்ப்பே இல்லை (சான்சே இல்ல) என்னும் அர்த்தத்தில் பாடல் அமைக்கப்பட்டுள்ளது. இந்தப் பாடலைத் தமிழ் திரையுலக இசையமைப்பாளர் அனிருத் இசை அமைத்து நடித்துள்ளார். விக்னேஷ் சிவன் என்னும் இயக்குனர் இந்தப் பாடலை எழுதி இயக்கியுள்ளார். இதன் ஒளிப்பதிவாளர் வில்லியம் சி.ஜார்ஜ். .
வெளியீடு
"சான்சே இல்ல" பாடல் யூ டியூப் இணையதளத்தில் 1 ஆகஸ்ட், 2014 ஆம் ஆண்டு வெளியிடப்பட்டது.
மேற்கோள்கள்
பகுப்பு:தமிழ்ப் பாடல்கள்
சிம்தா
சிம்தா (ஆங்கிலம்:Chimta, ਚਿਮਟਾ , ஷாமுகி :  ) என்றால் இடுக்கி என்று பொருள் படும். தீ இடுக்கியான சிம்தா காலப்போக்கில் இது சிறிய பித்தளையால் செய்யப்பட்ட அடுக்கு ஒலி தாளக் கருவியாக மேம்பாடு அடைந்தது. இது தெற்கு ஆசியாவின் பாரம்பரிய இசைக்கருவியாக உருவானது. வழிப்பாட்டு தலங்கள் அல்லது சபைகளில் கீர்த்தனைகள் மற்றும் பஜனைப் பாடும் போது சிம்தா பயன்படுத்தப்படுகிறது. சிம்தா தோலக்குடன் இசைக்கப்படுகிறது. இந்த கருவி பெரும்பாலும் பஞ்சாபி நாட்டுப்புறப் பாடல்கள், பாங்கரா இசை மற்றும் குர்பானி கீர்த்தனை எனப்படும் சீக்கிய மத இசையில் பெரிதும் பயன்படுத்தப்படுகிறது.
சிம்தாவை இயக்குபவர், ஒரு கையில் கருவியின் மூட்டைப் பிடித்து, சிம்டாவின் இரு பக்கங்களையும் ஒன்றாக இசைத்து, சிமிங் ஒலியை உருவாக்குகிறார். ஜிங்கிள் உலோகத்தால் ஆனது. இதனால் இது அந்த உலோகத்தின் ஒலியை உருவாக்குகிறது. இதனால் இது பாடலுடன் இசைந்து பாடலின் துடிப்பைத் தொடர உதவுகிறது.
பாங்கரா இசையில் அல்லது திருமணங்களில் இது பெரும்பாலும் தோல் மற்றும் பாங்கரா நடனக் கலைஞர்களுடன் இணைக்கப்படுகிறது.
வடிவமும் வடிவமைப்பும்
சிம்தா ஒரு நீண்ட, தட்டையான எஃகு அல்லது இரும்பைக் கொண்டுள்ளது. இதன் இரு முனைகளிலும் சுட்டிக்காட்டப்பட்டு, நடுவில் மடித்து வைக்கப்பட்டுள்ளது. மடிப்புக்கு அருகில் ஒரு உலோக வளையம் இணைக்கப்பட்டுள்ளது. மேலும் சீரான இடைவெளியில் பக்கவாட்டில் ஜிங்கிள்கள் அல்லது வளையங்கள் இணைக்கப்பட்டுள்ளன. சில நேரங்களில் ஏழு இணை ஜிங்கிள்கள் உள்ளன. ஜிங்கிங் ஒலிகளை உருவாக்க வளையங்கள் கீழ்நோக்கி அசைக்கப்படும். பெரிய வளையங்களைக் கொண்ட சிம்தாக்கள் கிராமப்புற விழாக்களில் பயன்படுத்தப்படுகின்றன. ஆனால் பாங்கரா நடனக் கலைஞர்கள் சிறிய வளையங்களைக் கொண்டவற்றைப் பயன்படுத்துகின்றனர். பாரம்பரிய இந்தியப் பாடல்களைப் பாடுபவர்களுக்குத் துணையாக சிம்தா பயன்படுத்தப்படுகின்றன.
குறிப்பிடத்தக்க கலைஞர்கள்
மறைந்த ஆலம் லோகர் இந்தக் கருவியை வாசித்து உலக அளவில் இக்கருவியினை அறிமுகப்படுத்தியதில் பிரபலமானவர். இன்று ஆலம் லோகர், ஆரிப் லோகர், கமல் கீர் போன்ற இசைக்கலைஞர்கள் இந்தக் கருவியை வாசிக்கிறார்கள். "துருப்பிடித்த தம்பூரின் வாள்" என்றும் இது அழைக்கப்படுகிறது. சமீபத்திய காலங்களில் ஹிஸ் நேம் இஸ் அலைவ் என்ற ராக் இசைக்குழுவின் உறுப்பினர்களால் சிம்தா வாசிக்கப்படுகிறது.
மேற்கோள்கள்
பகுப்பு:இந்திய இசைக்கருவிகள் பகுப்பு:பஞ்சாபி பண்பாடு
ஏ. ஜி. நூரனி
எழுத்தாளர் மற்றும் நூலாசிரியர்
மும்பையில் பிறந்த இவர் அரசுப் பள்ளியில் பயின்று பின்னர் மும்பை அரசு சட்டக் கல்லூரியில் சட்டக் கல்வியில் தேர்ந்தார். இந்துஸ்தான் டைம்ஸ், தி இந்து, டாண்,  தி ஸ்டேட்ஸ்மன், பிரண்ட்லைன், எக்கனாமிக் அண்ட் பொலிட்டிகல் வீக்கிலி போன்ற நாளிதழ்களிலும் வார, மாத இதழ்களிலும் எழுதி வருபவர். அரசியல், சமூகம் மற்றும் சட்டச் சிக்கல்கள் தொடர்பான கட்டுரைகளை  இவற்றில் எழுதுகிறார். காசுமீர சிக்கல், ஜனாதிபதி ஆட்சி முறை, பகத்சிங் விசாரணை, இராட்டிரிய சுயம் சேவக் சங்கம், பாரதிய சனதா கட்சி ஆசியப் பாதுகாப்புக்கு பிரஸ்னவ் திட்டம், பத்ருதீன் தியாப்ஜி, சாகிர் உசேன் ஆகியோரின் வரலாறுகள், இந்திய விடுதலைப் போராட்டத்தில் ஜின்னாவும் திலகரும்  போன்ற நூல்களை எழுதி வெளியிட்டார்.
மேற்கோள்
பகுப்பு:வரலாற்றாளர்கள் பகுப்பு:இந்திய எழுத்தாளர்கள் பகுப்பு:1930 பிறப்புகள் பகுப்பு:20 ஆம் நூற்றாண்டு இந்திய வழக்கறிஞர்கள்
அக்தார் சர்பிராசு
அக்தார் சர்பிராசு (Akhtar Sarfraz, பிப்ரவரி 20, 1976 - சூன் 10, 2019) ஒரு பாக்கித்தானியத் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் நான்கில் கலந்து கொண்டுள்ளார். 1997 இலிருந்து 1998 வரை பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
நான்கு ஒரு நாள் போட்டிகள் உட்பட 13 ஆண்டுகளாக துடுப்பாட்டப் போட்டிகளில் பங்கேற்ற இவர் மொத்தம் 5720 ஓட்டங்களை எடுத்துள்ளார்.
புற இணைப்புகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1976 பிறப்புகள் பகுப்பு:2019 இறப்புகள்
சுதிப்பிரியா
சுதிப்பிரியா இராகம் கருநாடக இசையில் பயன்படும் இராகங்களில் ஒன்றாகும். இது 52 ஆவது மேளகர்த்தா இராகம்|மேளகர்த்தா இராகமாகிய]], "பிரம்ம" என்றழைக்கப் படும் 9 ஆவது சக்கரத்தின் 4 ஆவது மேளமாகிய ராமப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம்,  சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.
பகுப்பு:ராமப்பிரியாவின் ஜன்னிய இராகங்கள்
செதில் சிரிப்பான்
செதில் சிரிப்பான் (துரோகலோப்டெரான் சப்யூனிகலர்) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும். இடது|thumb| [[இந்தியா|இந்தியாவின் அருணாச்சலப் பிரதேசத்தின் கழுகுகூடு வனவிலங்கு காப்பகத்தில்]]
விளக்கம்
அடர் தங்க-பழுப்பு நிறத்தில் இதன் உடல் முழுவதும் கறுப்பு ஓரத்துடன் கூடிய செதில்கள் காணப்படும். இறக்கைகள் வெளிர், பிரகாசமான மஞ்சள், நுனியை நோக்கி நீல-சாம்பலுடன் கூடியது. இது நீலச் சிறகு சிரிப்பான் போன்றது. ஆனால் இதன் பழுப்பு நிறம் அதிகமாகக் காணப்படும். குறுகிய கருப்பு புருவம் கொண்டது. செதில் சிரிப்பான் தரையிலும் மற்றும் கீழ்க்காடுகளில், இணையாக உணவு தேடுகிறது.
வாழ்விடம்
செதில் சிரிப்பான் பூட்டான், சீனா, இந்தியா, மியான்மர், நேபாளம் மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
மேற்கோள்கள்
பகுப்பு:வடகிழக்கு இந்தியப் பறவைகள் பகுப்பு:நேபாளப் பறவைகள் பகுப்பு:சிரிப்பான்கள்
புதுயுகம் தொலைக்காட்சி
புதுயுகம் தொலைக்காட்சி என்பது தமிழில் இயங்கும் தொலைக்காட்சி ஆகும். இந்தத் தொலைக்காட்சி நவம்பர் 23, 2013 அன்று தொடங்கப்பட்டது. சென்னையைத் தலைமையிடமாகக் கொண்டு இயங்குகிறது. எஸ்.ஆர்.எம் குழுமத்திற்கு உட்பட்ட ‘நியூ ஜெனரேஷன் மீடியா கார்ப்பரேஷன்’ என்ற ஊடக நிறுவனத்தால் இவ்தொலைக்காட்சி ஒளிபரப்பப்படுகின்றது. இதே ஊடக நிறுவனம் சார்பில் புதிய தலைமுறை என்ற செய்தி தொலைக்காட்சியும், பெண்கள் என்ற பெண்களுக்கான தொலைக்காட்சியும் ஒளிபரப்பாகி வருறது.